Folkeoplysningsråd | Ringsted Kommune
Kommunen / Byråd og Udvalg / Øvrige udvalg, råd og nævn / Folkeoplysningsråd
Folkeoplysningsrådet fordeler tilskud og anviser lokaler til foreninger og aftenskoler, der etablerer folkeoplysende virksomhed.
Derudover administrerer rådet en udviklingspulje, som kan søges af alle borgere og foreninger – også uden for det folkeoplysende område.
Folkeoplysningsrådet er et råd under Kultur- og Trivselsudvalget. Folkeoplysningsrådet er således samarbejdspartner til kommunens foreningsliv og aftenskoler på den ene side og Kultur- og Trivselsudvalget på den anden side.
Folkeoplysningsrådet mødes én gang om måneden (juli undtaget). Her behandler rådet mindre tilskudsansøgninger. Ved større projekter og ansøgninger kommer rådet med en indstilling, hvorefter det er Kultur- og Trivselsudvalget, der træffer den endelige afgørelse.
Hvis du som folkeoplysende forening har en god idé eller et spændende projekt, så er du altid velkommen til at kontakte Team Fritid og Frivillighed i Erhvervs,- Fritids- og Kommunikationscenteret og høre, hvordan du skal forholde dig i forbindelse med en eventuel ansøgning om tilskud.
Rådets medlemmer består af repræsentanter, der har en baggrund med interesse indenfor ungdomsklubber, idræt, aftenskoler, uniformerede korps og det øvrige foreningsliv.